ประกาศกรมประมงประกาศกรมประมงเรื่องกำหนดหลักเกณฑ์และวิธีการจัดทำเครื่องหมายประจำเรือขนถ่ายสัตว์น้ำพ.ศ. ๒๕๖๐ อาศัยอำนาจตามความในมาตรา ๘๘ (๗)แห่งพระราชกำหนดการประมง พ.ศ. ๒๕๕๘ และที่แก้ไขเพิ่มเติมอธิบดีกรมประมงออกประกาศไว้ ดังต่อไปนี้ข้อ ๑ ในประกาศนี้เครื่องหมายประจำเรือขนถ่ายสัตว์น้ำ หมายความว่า เครื่องหมายประจำเรือขนถ่ายสัตว์น้ำที่ได้จดทะเบียนให้เป็นเรือขนถ่ายสัตว์น้ำข้อ ๒ ให้พนักงานเจ้าหน้าที่กำหนดเครื่องหมายประจำเรือขนถ่ายสัตว์น้ำเพื่อให้เจ้าของเรือขนถ่ายสัตว์น้ำนำเครื่องหมายดังกล่าวไปจัดทำให้ปรากฏเห็นที่เรือลำที่ได้รับการจดทะเบียนด้วยการเขียนหรือพ่นสีตามหลักเกณฑ์และวิธีการที่กำหนดในประกาศฉบับนี้ข้อ ๓ เครื่องหมายประจำเรือขนถ่ายสัตว์น้ำมีลักษณะเป็นเครื่องหมายที่ประกอบด้วยตัวอักษรโรมันตัวพิมพ์ใหญ่และตัวเลขอารบิคเขียนเรียงกันจากซ้ายไปขวาโดยแบ่งเป็นเครื่องหมายย่อยเพื่อใช้แทนความหมายต่าง ๆ ดังนี้(๑)เครื่องหมายที่หนึ่งเป็นตัวอักษรหรือชุดตัวอักษรให้ใช้อักษร R แทนเรือขนถ่ายสัตว์น้ำ(๒)เครื่องหมายที่สองเป็นตัวอักษรหรือชุดตัวอักษรใช้แทนพื้นที่ทำการขนถ่ายสัตว์น้ำดังนี้(ก) ทะเลในน่านน้ำไทย ให้ใช้ตัวอักษรT(ข) ทะเลนอกน่านน้ำไทย ให้ใช้ตัวอักษรO(๓) เครื่องหมายที่สามเป็นตัวอักษรใช้แทนขนาดของเรือดังนี้(ก) ขนาดไม่ถึงยี่สิบตันกรอส ให้ใช้ตัวอักษรS(ข)ขนาดตั้งแต่ยี่สิบตันกรอสขึ้นไปแต่ไม่ถึงหกสิบตันกรอส ให้ใช้ตัวอักษร M(ค)ขนาดตั้งแต่หกสิบตันกรอสขึ้นไปแต่ไม่ถึงหนึ่งร้อยห้าสิบตันกรอส ให้ใช้ตัวอักษรL(ง)ขนาดตั้งแต่หนึ่งร้อยห้าสิบตันกรอสขึ้นไป ให้ใช้ตัวอักษรX(๔)เครื่องหมายที่สี่เป็นตัวเลขหรือชุดตัวเลขแสดงลำดับที่ของใบจดทะเบียนเรือขนถ่ายสัตว์น้ำตามขนาดของเรือแต่ละกลุ่มตาม(๓)ข้อ ๔ กำหนดหลักเกณฑ์และวิธีการจัดทำเครื่องหมายประจำเรือขนถ่ายสัตว์น้ำดังนี้(๑)ให้ผู้ได้รับใบทะเบียนเรือขนถ่ายสัตว์น้ำใช้เครื่องหมายประจำเรือขนถ่ายสัตว์น้ำตามข้อ ๒ ที่ได้รับจากพนักงานเจ้าหน้าที่ไปเขียนหรือพ่นด้วยสีให้ปรากฏเครื่องหมายดังกล่าวที่เรือลำที่ได้รับใบจดทะเบียนมองเห็นได้อย่างชัดเจน(๒) แบบของตัวอักษรและตัวเลขให้เป็นไปตามแบบในบัญชีที่ ๑แนบท้ายประกาศฉบับนี้(๓)ขนาดของตัวอักษรและตัวเลขให้ใช้ตามขนาดของเรือ ซึ่งแบ่งออกเป็นกลุ่มต่าง ๆ ตามรายละเอียดในบัญชีที่๒ แนบท้ายประกาศฉบับนี้(๔) การใช้สีเพื่อใช้เขียนหรือพ่นเป็นเครื่องหมายประจำเรือขนถ่ายสัตว์น้ำให้เจ้าของเรือขนถ่ายสัตว์น้ำแต่ละลำเลือกใช้สีได้อย่างใดอย่างหนึ่งดังนี้(ก) ตัวอักษรและตัวเลขสีขาว บนพื้นสีดำหรือน้ำเงินเข้ม(ข) ตัวอักษรและตัวเลขสีดำหรือน้ำเงินเข้ม บนพื้นสีขาวสีพื้นให้อยู่ภายในกรอบสี่เหลี่ยมล้อมรอบตัวอักษรและตัวเลข(๕) กำหนดตำแหน่งการเขียนเครื่องหมายประจำเรือขนถ่ายสัตว์น้ำโดยให้เขียนที่หัวเรือภายนอกทั้งสองด้านต่อท้ายจากเลขทะเบียนเรือหรือชื่อเรือของกรมเจ้าท่าข้อ ๕ ในกรณีที่ผู้ได้รับใบทะเบียนเรือขนถ่ายสัตว์น้ำออกไปขนถ่ายสัตว์น้ำในทะเลในเขตของรัฐชายฝั่งหรือในเขตที่อยู่ในความควบคุมดูแลขององค์การระหว่างประเทศนอกจากต้องจัดทำเครื่องหมายประจำเรือตามข้อ ๒ และข้อ ๓ แล้วผู้ได้รับใบทะเบียนเรือขนถ่ายสัตว์น้ำจะต้องปฏิบัติตามหลักเกณฑ์และวิธีการจัดทำเครื่องหมายประจำเรือของรัฐชายฝั่งหรือองค์การระหว่างประเทศนั้นด้วยข้อ ๖ ให้ผู้ที่ได้รับใบทะเบียนเรือขนถ่ายสัตว์น้ำแล้วขณะที่ประกาศฉบับนี้มีผลใช้บังคับดำเนินการจัดทำเครื่องหมายประจำเรือขนถ่ายให้เสร็จสิ้นภายในหกสิบวันนับแต่วันที่ประกาศฉบับนี้มีผลใช้บังคับสำหรับผู้ที่ได้รับใบทะเบียนเรือขนถ่ายสัตว์น้ำภายหลังที่ประกาศฉบับนี้มีผลใช้บังคับให้ดำเนินการจัดทำเครื่องหมายประจำเรือขนถ่ายให้เสร็จสิ้นภายในสามสิบวันนับแต่วันที่ได้รับเครื่องหมายประจำเรือขนถ่ายสัตว์น้ำข้อ ๗[๑] ประกาศนี้ให้ใช้บังคับตั้งแต่ถัดจากวันประกาศในราชกิจจานุเบกษาเป็นต้นไปประกาศณ วันที่ ๓๐ ตุลาคม พ.ศ. ๒๕๖๐อดิศร พร้อมเทพอธิบดีกรมประมง[เอกสารแนบท้าย]๑. บัญชีที่ ๑ แบบตัวอักษรและตัวเลข๒. บัญชีที่ ๒ ขนาดของตัวอักษรและตัวเลข(ดูข้อมูลจากภาพกฎหมาย)ปุณิกา/อัญชลี/จัดทำ๖ พฤศจิกายน๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๒๖๕ ง/หน้า ๒๙/๓๑ ตุลาคม ๒๕๖๐